Document ID: /fineweb-2-swissfilter-quality_10-filterrobots/filtered/02038.jsonl.gz/5061

Grischun - Purschida insuffizienta per persunas cun autissem
Confamigliars da persunas creschidas cun autissem dovran blera forza e pazienza en il Grschun, sch'ellas ston chattar in suttetg per lur charas e chars. Quantas plazzas che mancan na san ins betg dir precis, fatg è dentant ch'il Grischun n'è en quest reguard betg là nua ch'el vess dad esser.
Sper la «Chasa Flurina» datti en il Grischun be anc quatter gruppas d'abitar per persunas creschidas. Ins quinta che 2% da la populaziun patescha en ina moda u l'autra dad autissem. Cas pli grevs èn dentant bler pli rars. Surtut per quels duvrassi dimoras professiunalas.
Las sfidas en connex cun autissem èn grondas. Ir enturn cun ils pertutgads è fitg grev e perquai datti paucas persunas che pon tgirar ils pazients. Savens dependa il destin da persunas cun autissem da confamigliars che emprovan da bajegiar structuras per els. Il maun public ha realisà ch'i duvrass dapli agid – agescha dentant betg proactiv.